બેઠકમાં સંસદસભ્યશ્રી મનસુખભાઇ વસાવા તરફથી જિલ્લાના દેડીયાપાડા જેવા અંતરિયાળ વિસ્તારમાં ખાસ કરીને વિદ્યાર્થીઓ માટેની બસોના શિડ્યુલ સંદર્ભે, વડોદરા તરફથી કે મહારાષ્ટ્ર તરફથી આવતા ભારે વાહનો રાજપીપલા શહેરમાં પ્રવેશવાને બદલે બારોબાર બાયપાસ માર્ગે પસાર થાય તેવી કાયમી વ્યવસ્થા ઉભી કરવા તેમજ રાજપીપલાની નવી સિવિલ હોસ્પિટલના બાંધકામની પ્રગતિ સંદર્ભે તેમજ જિલ્લામાં તબીબોની ઘટ પુરવા તેમજ સામાન્ય તકલીફવાળા દરદીઓને વડોદરા કે અન્ય સ્થળે રિફર ન કરતા અહીં જ યોગ્ય સારવાર મળી રહે તેવી કરાયેલી રજુઆત સંદર્ભે પ્રભારી સચિવશ્રી હૈદરે જરૂરી કાર્યવાહી હાથ ધરવા સંબંધિત અધિકારીઓને સૂચના આપી હતી.